หมุนรอบโลก
นิวยอร์ก (เอเอฟพี) &#8211; ปีเตอร์ มาเฮอร์ ผู้จัดการ บริษัท วีซ่ากรุ๊ป ซึ่งให้บริการบัตรเครดิตและบัตรกดเงินสดชื่อดังของโลก สาขาเอเชียตะวันออกเฉียงใต้และออสเตรเลีย เปิดเผยกับหนังสือพิมพ์วอลสตรีตเจอร์นัล ว่า กำลังจะเข้าไปดำเนินธุรกิจในพม่า โดยเบื้องต้นบริษัทจะติดตั้งระบบเครือข่ายเครื่องกดเงินสด (เอทีเอ็ม) และระบบการหักชำระเงินแบบอิเล็กทรอนิกส์ขึ้น ขณะเดียวกันได้เตรียมฝึกอบรมพนักงานของธนาคารท้องถิ่นให้รู้จักวิธีการใช้งานระบบโอนเงินแบบอิเล็กทรอนิกส์แล้ว เนื่องจากชาวพม่าจำนวนมากยังไม่คุ้นเคยกับระบบดังกล่าว
18 ส.ค. 2555

นิวยอร์ก (เอเอฟพี) – ปีเตอร์ มาเฮอร์ ผู้จัดการ บริษัท วีซ่ากรุ๊ป ซึ่งให้บริการบัตรเครดิตและบัตรกดเงินสดชื่อดังของโลก สาขาเอเชียตะวันออกเฉียงใต้และออสเตรเลีย เปิดเผยกับหนังสือพิมพ์วอลสตรีตเจอร์นัล ว่า กำลังจะเข้าไปดำเนินธุรกิจในพม่า โดยเบื้องต้นบริษัทจะติดตั้งระบบเครือข่ายเครื่องกดเงินสด (เอทีเอ็ม) และระบบการหักชำระเงินแบบอิเล็กทรอนิกส์ขึ้น ขณะเดียวกันได้เตรียมฝึกอบรมพนักงานของธนาคารท้องถิ่นให้รู้จักวิธีการใช้งานระบบโอนเงินแบบอิเล็กทรอนิกส์แล้ว เนื่องจากชาวพม่าจำนวนมากยังไม่คุ้นเคยกับระบบดังกล่าว 
โตเกียว (เอเอฟพี) – หนังสือพิมพ์ธุรกิจนิกเกอิ รายงานว่า บริษัท ชาร์ป ผู้ผลิตเครื่องใช้ไฟฟ้าชื่อดังจากญี่ปุ่น เตรียมพิจารณาขายธุรกิจหลักบางส่วน อาทิ เครื่องถ่ายเอกสาร และเครื่องปรับอากาศ โดยจะหันไปมุ่งเน้นที่การผลิตจอแอลซีดี ซึ่งเป็นธุรกิจที่แข่งขันได้มากขึ้นแทน เพื่อลดการขาดทุนของบริษัท หลังชาร์ปประสบภาวะขาดทุนครั้งใหญ่ในไตรมาส 2 ปีนี้ จนทำให้หุ้นของชาร์ปดิ่งลงต่ำสุดในรอบ 40 ปี